|  |  |
| --- | --- |
| **RKP broj** | 35079 |
| **Naziv obveznika** | OPĆINA PREKO |
| **Razina** | 23 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 2.186.956,27 | 2.076.553,93 | 95,0 |
| 3 | RASHODI POSLOVANJA (šifre 31+32+34+35+36+37+38) | 3 | 1.357.607,20 | 1.806.028,45 | 133,0 |
|  | **VIŠAK PRIHODA POSLOVANJA (šifre 6-Z005)** | **X001** | **829.349,07** | **270.525,48** | **32,6** |
| 7 | Prihodi od prodaje nefinancijske imovine (šifre 71+72+73+74) | 7 | 177.703,90 | 109.571,40 | 61,7 |
| 4 | Rashodi za nabavu nefinancijske imovine (šifre 41+42+43+44+45) | 4 | 532.411,00 | 386.290,70 | 72,6 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **354.707,10** | **276.719,30** | **78,0** |
| 8 | Primici od financijske imovine i zaduživanja (šifre 81+82+83+84+85) | 8 | 180.303,03 | 1.117.000,00 | 619,5 |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 10.238,32 | 1.401.399,42 | >>100 |
|  | **MANJAK PRIMITAKA OD FINANCIJSKE IMOVINE I ZADUŽIVANJA (šifre 5-8)** | **Y003** | **0,00** | **284.399,42** | **-** |
|  | **MANJAK PRIHODA I PRIMITAKA (šifre Y345-X678)** | **Y005** | **0,00** | **290.593,24** | **-** |

U skladu sa Pravilnikom o proračunskom računovodstvu i Računskom planu (NN; broj 15/23 i 154/24) te Izmjenama i dopunama Pravilnika o financijskom izvještavanju u proračunskom računovodstvu (NN; broj 52/25), dostavljamo slijedeće Konsolidirane bilješke uz obrasce PR-RAS i OBVEZE obvezne za predaju do 21. srpnja 2025.

PRORAČUN: OPĆINA PREKO, broj u RKP – 35079, šifra djelatnosti u NKD – 8411

PRORAČUNSKI KORISNIK: DJEČJI VRTIĆ LASTAVICA u Preku, broj u RKP – 35095, šifra djelatnosti u NKD – 8510

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 611 | Porez na dohodak (šifre 6111 do 6116 - 6117 - 6119) | 611 | 728.365,07 | 893.889,69 | 122,7 |

Prihodi od poreza na dohodak u izvještajnom razdoblju 2025. ostvareni su u iznosu od 893.889,69 eura što je za 22,7% više u odnosu na isto izvještajno razdoblje 2024. radi povećanja najniže mjesečne osnovice za obračun doprinosa odnosno povećanja minimalne plaće te rasta broja zaposlenih koji se u svibnju dodatno ubrzao.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6131 | Stalni porezi na nepokretnu imovinu (zemlju, zgrade, kuće i ostalo) | 6131 | 289.648,31 | 23.950,93 | 8,3 |

Prihodi od stalnih poreza na imovinu u izvještajnom razdoblju 2025. ostvareni su u iznosu od 23.950,93 eura što je za 91,7% manje u odnosu na isto izvještajno razdoblje 2024. godine. Zbog složenosti obrade podataka, pravovremene i točne dostave istih Poreznoj upravi, rok slanja prvih rješenja o razrezu poreza na nekretnine pomaknut je za početak srpnja 2025. radi čega nema ostvarenja ovih prihoda u izvještajnom razdoblju 2025. Podatak o iznosu od 23.950,93 eura odnosi se na naplaćen porez na kuće za odmor iz 2024.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6142 | Porez na promet | 6142 | 6.212,07 | 12.360,18 | 199,0 |

Prihodi od poreza na promet u izvještajnom razdoblju 2025. ostvareni su u iznosu od 12.360,18 eura što je za 99 % više u odnosu na isto izvještajno razdoblje 2024. godine radi naplate dugovanja proizašlih iz prethodnih godina.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6324 | Kapitalne pomoći od institucija i tijela EU | 6324 | 19.691,35 | 0,00 | 0 |

Na ovom računu nije bilo ostvarenih prihoda u izvještajnom razdoblju 2025. u odnosu na isto izvještajno razdoblje 2024. godine. Ostvarenje ovih prihoda se očekuje u drugom dijelu godine po osnovi refundacije prihvatljivih troškova za projekt Thematic2Green (promicanje inovacijskog kapaciteta za zeleni razvoj temeljen na kulturnim i prirodnim resursima u smjeru jačanja poduzetničkog kapaciteta za osiguranje ekološke održivosti lokalnih sustava) za koji je proračun osigurao sredstva predfinanciranjem.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6332 | Kapitalne pomoći proračunu i izvanproračunskim korisnicima iz drugih proračuna | 6332 | 100.000,00 | 0,00 | 0 |

Na ovom računu u izvještajnom razdoblju 2025. nije bilo ostvarenih prihoda u odnosu na isto izvještajno razdoblje 2024. godine. Ostvarenje prihoda od pomoći se očekuje u drugom dijelu godine.

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6342 | Kapitalne pomoći od izvanproračunskih korisnika | 6342 | 0,00 | 53.821,88 | - |

Ostvareni prihodi kapitalnih pomoći od izvanproračunskih korisnika u iznosu od 53.821,88 eura odnose se na projekt "Pametne općine i gradovi" sufinanciran sredstvima Fonda za zaštitu okoliša i energetsku učinkovitost te na potpore za lokalni razvoj u sklopu inicijative LEADER.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6361 | Tekuće pomoći proračunskim korisnicima iz proračuna koji im nije nadležan | 6361 | 2.041,20 | 748,80 | 36,7 |

Tekuće pomoći proračunskim korisnicima iz proračuna koji im nije nadležan u izvještajnom razdoblju 2025. su ostvarene u iznosu od 748,80 eura, a odnose se na doznačena sredstva Ministarstva znanosti i obrazovanja RH za financiranje programa predškolskog odgoja i programa za djecu s teškoćama u razvoju Dječjem vrtiću Lastavica u Preku u prosincu 2024. za koja je Općina Preko izvršila prijenos u siječnju 2025.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6381 | Tekuće pomoći temeljem prijenosa EU sredstava | 6381 | 128.770,25 | 67.494,24 | 52,4 |

Ostvarenje ovih prihoda u izvještajnom razdoblju 2025. u iznosu od 67.494,24 eura se odnosi na projekt „Otočke ruke pomoći“ u sklopu Programa Zaželi – prevencija institucionalizacije – po zahtjevima za nadoknadu sredstava za prihvatljive troškove projekta.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6413 | Kamate na oročena sredstva i depozite po viđenju | 6413 | 300,96 | 136,49 | 45,4 |

Ostvarenje ovih prihoda u izvještajnom razdoblju 2025. u iznosu od 136,49 eura predstavlja smanjenje od 54,6% u odnosu na isto izvještajno razdoblje 2024. godine radi manjeg priljeva sredstava po računu proračuna i proračunskog korisnika.

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6422 | Prihodi od zakupa i iznajmljivanja imovine | 6422 | 9.566,06 | 13.059,14 | 136,5 |

Ostvarenje ovih prihoda u izvještajnom razdoblju 2025. u iznosu od 13.059,14 eura je veće za 36,5% u odnosu na isto izvještajno razdoblje 2024. radi naplaćenih dugovanja iz prethodnih godina i povećanja broja obveznika.

Bilješka 12.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6423 | Naknada za korištenje nefinancijske imovine | 6423 | 20.461,44 | 34.842,94 | 170,3 |

Ostvarenje ovih prihoda u izvještajnom razdoblju 2025. u iznosu od 34.842,94 eura je veće za 70,3% u odnosu na isto izvještajno razdoblje 2024. radi naplaćenih dugovanja iz prethodnih godina i povećanja broja obveznika.

Bilješka 13.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6429 | Ostali prihodi od nefinancijske imovine | 6429 | 627,77 | 381,60 | 60,8 |

Ostvarenje ovih prihoda u izvještajnom razdoblju 2025. u iznosu od 381,60 eura je manje za 39,2% u odnosu na isto izvještajno razdoblje 2024. radi manjeg broja predmeta pristiglih na obradu (većina predmeta je već obrađena u prethodnim godinama).

Bilješka 14.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6512 | Županijske, gradske i općinske pristojbe i naknade | 6512 | 152,72 | 2.820,28 | 1846,7 |

Ostvarenje ovih prihoda u izvještajnom razdoblju 2025. predstavlja znatno povećanje u odnosu na isto izvještajno razdoblje 2024. godine, a odnosi se na prihode od naknada za izdane dozvole na pomorskom dobru (koji su zamijenili institut koncesije i koncesijskog odobrenja). U istom izvještajnom razdoblju 2024. ovi su prihodi bili pogrješno knjiženi na računima za koncesije i koncesijska odobrenja iz čega je proizašlo tako znatno odstupanje.

Bilješka 15.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6522 | Prihodi vodnog gospodarstva | 6522 | 795,49 | 72,48 | 9,1 |

Prihodi vodnog gospodarstva ostvareni su u izvještajnom razdoblju 2025. u iznosu od 72,48 eura što je za 90,9% manje u odnosu na isto izvještajno razdoblje 2024. radi manje naplate vodnog doprinosa u prva dva tromjesečja 2025. na području Općine Preko.

Bilješka 16.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6526 | Ostali nespomenuti prihodi | 6526 | 23.532,37 | 20.925,13 | 88,9 |

Ostvarenje ovih prihoda u iznosu od 20.925,13 eura se odnosi na uplate roditelja koji sufinanciraju boravak djece u Dječjem vrtiću Lastavica u Preku i na razini je ostvarenja u istom izvještajnom razdoblju 2024.

Bilješka 17.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 671 | Prihodi iz nadležnog proračuna za financiranje redovne djelatnosti proračunskih korisnika (šifre 6711 do 6714) | 671 | 0,00 | 0,00 | - |

U procesu konsolidacije eliminirani su prihodi iskazani kod proračunskog korisnika na šifri 671 – Prihodi iz nadležnog proračuna za financiranje redovne djelatnosti proračunskih korisnika u ukupnom iznosu od 261.431,15 eura, a koji su se odnosili na doznačena sredstva za potrebe plaća, materijalnih troškova i ostalih usluga za redovito poslovanje u iznosu od 244.063,27 eura te na doznačena sredstva za fiskalnu održivost dječjeg vrtića u iznosu od 17.367,88 eura.

Bilješka 18.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6815 | Kazne za prometne i ostale prekršaje u nadležnosti MUP-a | 6815 | 120,00 | 45,00 | 37,5 |

Prihodi od kazni za prometne i ostale prekršaje u izvještajnom razdoblju 2025. ostvareni su u iznosu od 45,00 eura ili za 62,5% manje u odnosu na isto izvještajno razdoblje 2024. radi manjeg broja naplaćenih kazni.

Bilješka 19.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 683 | Ostali prihodi | 683 | 4.366,46 | 1.929,72 | 44,2 |

Ostvarenje ostalih prihoda proračuna u izvještajnom razdoblju 2025. je za 55,8% manje u odnosu na isto izvještajno razdoblje 2024. radi manjeg broja neprepoznatih uplata na koje se ovi prihodi odnose.

Bilješka 20.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 31 | Rashodi za zaposlene (šifre 311+312+313) | 31 | 300.212,41 | 452.798,28 | 150,8 |

Rashodi za zaposlene u izvještajnom razdoblju 2025. izvršeni su u iznosu od 452.798,28 eura što je za 50,8% više u odnosu na isto izvještajno razdoblje 2024. radi povećanja koeficijenata za obračun plaća službenika zaposlenih u Općini Preko u siječnju 2025. i osnovice za obračun plaća u travnju 2025. te zapošljavanjem jednog djelatnika i porasta plaća kod proračunskog korisnika.

Bilješka 21.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3211 | Službena putovanja | 3211 | 8.917,57 | 4.632,69 | 52,0 |

Rashodi za službena putovanja u izvještajnom razdoblju 2025. su izvršeni u iznosu od 4.632,69 eura što je za 48% manje u odnosu na isto izvještajno razdoblje 2024. radi manjeg broja službenih putovanja.

Bilješka 22.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3213 | Stručno usavršavanje zaposlenika | 3213 | 893,75 | 1.240,00 | 138,7 |

Rashodi za stručno usavršavanje zaposlenika u izvještajnom razdoblju 2025. izvršeni su u iznosu od 1.240,00 eura što je za 38,7% više u odnosu na isto izvještajno razdoblje 2024. radi prisustvovanja većem broju seminara i savjetovanja uslijed pravilne primjene propisa iz područja predškolskog odgoja i obrazovanja, proračuna, javne nabave, digitalne uprave i provedbe katastarske izmjere.

Bilješka 23.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3222 | Materijal i sirovine | 3222 | 7.421,01 | 10.801,54 | 145,6 |

Rashodi za materijal i sirovine u izvještajnom razdoblju 2025. izvršeni su u iznosu od 10.801,54 eura što je za 45,6% više u odnosu na isto izvještajno razdoblje 2024. radi rasta cijena namirnica na koje se ovi rashodi odnose.

Bilješka 24.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3224 | Materijal i dijelovi za tekuće i investicijsko održavanje | 3224 | 5.663,11 | 13.701,41 | 241,9 |

Rashodi za nabavu materijala za tekuće i investicijsko održavanje u izvještajnom razdoblju 2025. izvršeni su u iznosu od 13.701,41 eura što je za 141,9% više u odnosu na isto izvještajno razdoblje 2024. radi većih cijena materijala potrebnog za tekuće održavanje.

Bilješka 25.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3225 | Sitni inventar i autogume | 3225 | 3.151,04 | 4.928,42 | 156,4 |

Rashodi za nabavu sitnog inventara u izvještajnom razdoblju izvršeni su u iznosu od 4.928,42 eura što je za 56,4% više u odnosu na isto izvještajno razdoblje 2024. radi nabave dva pisača i edukacijske table kod proračuna te didaktične opreme i posuđa kod proračunskog korisnika.

Bilješka 26.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3235 | Zakupnine i najamnine | 3235 | 2.660,53 | 9.577,42 | 360,0 |

Rashodi za zakupnine i najamnine u izvještajnom razdoblju 2025. izvršeni su u iznosu od 9.577,42 eura što je za 260% više nego u istom izvještajnom razdoblju 2024. radi rashoda za najam koncertne opreme za nastup klape Sv. Juraj u dvorani OŠ Valentin Klarin u mjestu Preko kod proračuna.

Bilješka 27.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3237 | Intelektualne i osobne usluge | 3237 | 20.684,17 | 113.072,50 | 546,7 |

Rashodi za intelektualne i osobne usluge u izvještajnom razdoblju 2025. izvršeni su u iznosu od 113.072,50 eura što je za 446,7% više u odnosu na isto izvještajno razdoblje 2024. radi namirenja troškova odvjetničkih usluga nastalih u postupku isplate ostatka glavnice i kamata po ovršnom postupku vođenim radi prisilne naplate novčane tražbine kod proračuna.

Bilješka 28.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3238 | Računalne usluge | 3238 | 9.901,61 | 17.737,87 | 179,1 |

Rashodi za računalne usluge u izvještajnom razdoblju 2025. izvršeni su u iznosu od 17.737,87 eura što je za 79,1% više u odnosu na isto izvještajno razdoblje 2024. radi korištenja računalnih usluga za pripremu podataka za unos u WEBGIS i prilagodbu WEB stranice Općine Preko.

Bilješka 29.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3291 | Naknade za rad predstavničkih i izvršnih tijela, povjerenstava i slično | 3291 | 2.913,00 | 4.276,41 | 146,8 |

Rashodi za naknade predstavničkim i izvršnim tijelima te povjerenstvima u izvještajnom razdoblju 2025. izvršeni su u iznosu od 4.276,41 eura što je za 46,8% više u odnosu na isto izvještajno razdoblje 2024. radi troškova provedbe lokalnih izbora 2025. i isplata naknada članovima općinskog vijeća u travnju 2025., a koje se uobičajeno isplaćuju krajem godine.

Bilješka 30.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3292 | Premije osiguranja | 3292 | 4.624,21 | 7.729,36 | 167,1 |

Rashodi za premije osiguranja u izvještajnom razdoblju 2025. izvršeni su u iznosu do 7.729,36 eura što je za 67,1% više u odnosu na isto izvještajno razdoblje 2024. radi poskupljenja osiguranja. Radi se o rashodima za premije osiguranja zaposlenih od posljedica nezgode ili nesretnog slučaja.

Bilješka 31.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3295 | Pristojbe i naknade | 3295 | 285,88 | 20.761,41 | 7262,3 |

Rashodi za pristojbe i naknade u izvještajnom razdoblju izvršeni su u iznosu od 20.761,41 eura što je znatno povećanje u odnosu na isto izvještajno razdoblje 2024. iz razloga što je poticajna naknada za smanjenje količine miješanog komunalnog otpada koju Općina Preko plaća temeljem rješenja Fonda za zaštitu okoliša i energetsku učinkovitost prethodnih godina bila pogrješno knjižena na računu za ostale komunalne usluge umjesto na ovom računu.

Bilješka 32.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 342 | Kamate za primljene kredite i zajmove (šifre 3421 do 3428) | 342 | 2.655,14 | 7.545,25 | 284,2 |

Financijski rashodi za kamate na primljene kredite i zajmove u izvještajnom razdoblju 2025. su izvršeni u iznosu od 7.545,25 eura što je za 184,2% više u odnosu na isto izvještajno razdoblje 2024. iz razloga dospijeća na naplatu dugoročnog kredita Privredne banke d. d Zagreb za izgradnju novog groblja u mjestu Preko. Kredit je odobren 2023. s početkom korištenja u lipnju 2024. i iskorišten je u cijelosti u prosincu 2024.

Bilješka 33.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 35 | Subvencije (šifre 351+352+353) | 35 | 310.057,75 | 426.571,24 | 137,6 |

Rashodi za subvencije u izvještajnom razdoblju 2025. su izvršeni u iznosu od 426.571,24 eura što je za 37,6% više u odnosu na isto izvještajno razdoblje 2024. radi izdvajanja dodatnih sredstava trgovačkim društvima kojima je Općina Preko osnivač, a čije je poslovanje bilo direktno ugroženo globalnim poremećajima na tržištima građevnih materijala, proizvoda i usluga radi inflacije i geopolitičkih previranja.

Bilješka 34.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 363 | Pomoći drugom proračunu i izvanproračunskim korisnicima (šifre 3631 do 3636) | 363 | 26.726,70 | 48.934,95 | 183,1 |

Rashodi za pomoći dane unutar proračuna se odnose na tekuće pomoći Pučkom učilištu u Preku. U izvještajnom razdoblju 2025. izvršeni su u iznosu od 48.934,95 eura što je povećanje od 83,1% u odnosu na isto izvještajno razdoblje 2024. radi većih materijalnih rashoda.

Bilješka 35.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 367 | Prijenosi proračunskim korisnicima iz nadležnog proračuna za financiranje redovne djelatnosti (šifre 3672 do 3674) | 367 | 0,00 | 0,00 | - |

U procesu konsolidacije eliminirani su rashodi iskazani kod proračuna na šifri 367 – Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 261.431,15 eura, a koji su se odnosili na doznačena sredstva za potrebe plaća, materijalnih troškova i ostalih usluga za redovito poslovanje u iznosu od 244.063,27 eura te na doznačena sredstva za fiskalnu održivost dječjeg vrtića u iznosu od 17.367,88 eura.

Bilješka 36.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | VIŠAK PRIHODA POSLOVANJA (šifre 6-Z005) | X001 | 829.349,07 | 270.525,48 | 32,6 |

Rezultat obračuna konsolidiranih prihoda i rashoda poslovanja je konsolidirani višak prihoda poslovanja u iznosu od 270.525,48 eura koji je za 67,4% manji u odnosu na isto izvještajno razdoblje 2024. radi izostanka ostvarenja prihoda od stalnih poreza na imovinu (poreza na nekretnine) uz istovremeno povećanje rashoda poslovanja.

Bilješka 37.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 72 | Prihodi od prodaje proizvedene dugotrajne imovine (šifre 721+722+723+724+725+726) | 72 | 177.703,90 | 109.571,40 | 61,7 |

Prihodi od prodaje proizvedene dugotrajne imovine ostvareni su u izvještajnom razdoblju 2025. u iznosu od 109.571,40 eura što je za 38,3% manje u odnosu na isto izvještajno razdoblje 2024. Ovi se prihodi odnose na prodaju grobnih mjesta na novom groblju u Preku koje je u izgradnji. Stanovništvu je pružena mogućnost obročnog plaćanja. Veći priljev ovih prihoda se očekuje u drugom dijelu tekuće godine.

Bilješka 38.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 41 | Rashodi za nabavu neproizvedene dugotrajne imovine (šifre 411+412) | 41 | 37.475,33 | 2.068,00 | 5,5 |

Rashodi za nabavu neproizvedene dugotrajne imovine u izvještajnom razdoblju 2025. su izvršeni u iznosu od 2.068,00 eura što je znatno manje u odnosu na isto izvještajno razdoblje 2024. radi završetka procesa izvlaštenja i isplate naknada za izvlaštena zemljišta u svrhu izgradnje ceste prema turističkoj zoni na Ugljanu.

Bilješka 39.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4214 | Ostali građevinski objekti | 4214 | 190.072,74 | 276.823,09 | 145,6 |

Rashodi za ulaganja u izgradnju ostalih građevinskih objekata u izvještajnom razdoblju 2025. su izvršeni u iznosu od 276.823,09 eura i za 45,6% su veći u odnosu n a isto izvještajno razdoblje 2024. radi uređenja šetnice u predjelu Guduće u mjestu Ugljan, nadogradnju WEBGIS sustava u svrhu praćenja i ažuriranja promjena na komunalnoj infrastrukturi te izgradnju novog groblja u mjestu Preko.

Bilješka 40.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4221 | Uredska oprema i namještaj | 4221 | 9.994,38 | 685,90 | 6,9 |

Rashodi za nabavu uredske opreme i namještaja u izvještajnom razdoblju 2025. su izvršeni u iznosu od 685,90 eura što je znatno manje nego u istom izvještajnom razdoblju 2024. radi ugradnje glavnog servera Općine Preko u istom izvještajnom razdoblju 2024.

Bilješka 41.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4227 | Uređaji, strojevi i oprema za ostale namjene | 4227 | 43.619,75 | 14.458,15 | 33,1 |

Rashodi za nabavu uređaja, strojeva i opreme za ostale namjene u izvještajnom razdoblju 2025. izvršeni su za 66,9 % manje jer je u istom izvještajnom razdoblju 2024. provedena sanacija opasnih mjesta u prometu kod proračuna. Kod proračunskog korisnika nabavljeni su novi aparati u kuhinji i oprema za čišćenje.

Bilješka 42.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4264 | Ostala nematerijalna proizvedena imovina | 4264 | 13.187,50 | 26.949,78 | 204,4 |

Rashodi za ostalu nematerijalnu proizvedenu imovinu su izvršeni u iznosu od 26.949,78 eura što je za 104,4% više u odnosu na isto izvještajno razdoblje 2024. radi provedbe projekta Thematic2Green.

Bilješka 43.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 451 | Dodatna ulaganja na građevinskim objektima | 451 | 16.562,50 | 46.048,28 | 278,0 |

Rashodi za dodatna ulaganja na građevinskim objektima u izvještajnom razdoblju 2025. su izvršeni u iznosu od 46.048,28 eura što je za 178% više u odnosu na isto izvještajno razdoblje 2024. radi uređenja i opremanje prostorija u potkrovlju upravne zgrade Općine Preko u svrhu rada djelatnika Zemljišno-knjižnog odjela suda iz Zadra za potrebe provedbe katastarske izmjere.

Bilješka 44.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | UKUPAN MANJAK PRIHODA (šifre Y034-X067) | Y004 | 0,00 | 6.193,82 | - |

Rezultat obračuna konsolidiranih prihoda i rashoda od nefinancijske imovine je manjak prihoda u iznosu od 6.193,82 eura.

Bilješka 45.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8 | Primici od financijske imovine i zaduživanja (šifre 81+82+83+84+85) | 8 | 180.303,03 | 1.117.000,00 | 619,5 |

Primici od financijske imovine i zaduživanja ostvareni u izvještajnom razdoblju 2025. u iznosu od 1.117.000,00 eura u cijelosti su primici proračuna, a odnose se na primljeni beskamatni zajam Ministarstva financija zbog nemogućnosti podmirenja obveza po pravomoćnoj sudskoj presudi u skladu s Odlukom Vlade RH (NN; broj 25/2025).

Bilješka 46.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 10.238,32 | 1.401.399,42 | >>100 |

Izdaci za financijsku imovinu i otplate zajmova u izvještajnom razdoblju 2025. su izvršeni u iznosu od 1.401.399,42 eura i znatno su veći u odnosu na isto izvještajno razdoblje 2024. te su u cijelosti izdaci proračuna. Razlog tome je isplata ostatka glavnice i kamata po ovršnom postupku vođenim za prisilnu naplatu novčane tražbine u iznosu od 1.311.691,19 eura iz sredstava beskamatnog zajma odobrenog od Ministarstva financija RH.

Bilješka 47.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | MANJAK PRIHODA I PRIMITAKA (šifre Y345-X678) | Y005 | 0,00 | 290.593,24 | - |

Rezultat obračuna ukupnih primitaka i izdataka je manjak primitaka od financijske imovine u iznosu od 290.593,24 eura.

Bilješka 48.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | Višak prihoda i primitaka raspoloživ u sljedećem razdoblju (šifre X005 + '9221-9222' - Y005 - '9222-9221') | X006 | 1.592.341,30 | 528.733,36 | 33,2 |

Rezultat ukupno konsolidiranih prihoda i primitaka te rashoda i izdataka je višak prihoda raspoloživ u slijedećem razdoblju u iznosu od 528.733,26 eura.

Bilješka 49.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 11 | Stanje novčanih sredstava na kraju izvještajnog razdoblja (šifre 11P + '11-dugov.' - '11-potraž.') | 11K | 785.125,91 | 344.937,68 | 43,9 |

Stanje novčanih sredstava na računima i u blagajni na dan 30.6.2025. obuhvaća stanje novčanih sredstava na računima i u blagajni proračuna te na računu i u blagajni proračunskog korisnika u ukupnom iznosu od 344.937,68 eura i sadrži: 1. Novčana sredstva na računima u banci u iznosu od 341.093,39 eura 2. Novčana sredstva u blagajni u iznosu od 3.844,29 eura

Bilješka 50.

|  |  |  |  |  |  |
| --- | --- | --- | --- | --- | --- |
| **Račun iz računskog plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
|  | Prosječan broj zaposlenih u tijelima na osnovi stanja na početku i na kraju izvještajnog razdoblja (cijeli broj) | Z006 | 13,00 | 21,00 | 161,5 |

Broj zaposlenih u Općini Preko u izvještajnom razdoblju 2025. povećan je u odnosu na isto razdoblje 2024. iz razloga zapošljavanja 8 gerontodomaćica za provedbu projekta "Otočke ruke pomoći" u sklopu programa Zaželi. Projekt se provodi u razdoblju od 36 mjeseci.

**Izvještaj o obvezama**

Bilješka 51.

|  |  |  |  |  |
| --- | --- | --- | --- | --- |
| **Račun iz računskog plana** | **Opis stavke** | **Šifra** | **Iznos** | **Indeks (%)** |
|  | Povećanje obveza u izvještajnom razdoblju (šifre V003+N23+N24 + 'N dio 25,26'+N27) | V002 | 3.531.687,43 | - |

U odnosu na prvih šest mjeseci 2024. ukupne obveze u izvještajnom razdoblju 2025. su se povećale za 1.553.527,34 eura radi uzimanja beskamatnog zajma Ministarstva financija RH u iznosu od 1.117.000,00 eura u svrhu podmirenja obveza po sudskom sporu, porasta plaća uslijed povećanja koeficijenata i osnovice za obračun istih i zapošljavanja novih djelatnika te radi većih cijena materijala i usluga čime su se povećale i obveze za materijalne rashode i subvencije.

Bilješka 52.

|  |  |  |  |  |
| --- | --- | --- | --- | --- |
| **Račun iz računskog plana** | **Opis stavke** | **Šifra** | **Iznos** | **Indeks (%)** |
|  | Podmirene obveze u izvještajnom razdoblju (šifre V005+P23+P24 + 'P dio 25,26'+P27) | V004 | 3.774.848,35 | - |

U izvještajnom razdoblju 2025. podmirene su ukupne obveze u iznosu od 3.774.848,35 eura što je za 49,8% više u odnosu na isto izvještajno razdoblje 2024. godine. U strukturi podmirenih obveza, najveća se odnosi na podmirenje novčane tražbine u iznosu od 1.311.691,19 eura (isplate ostatka glavnice i kamata) za koju je vođen dugogodišnjeg sudski spor.

Bilješka 53.

|  |  |  |  |  |
| --- | --- | --- | --- | --- |
| **Račun iz računskog plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 297.952,75 | - |

Stanje dospjelih obveza odnosi se na račune koji su pristigli nakon dospijeća valute plaćanja. Isti su podmireni u srpnju 2025., a prekoračenje nije prešlo 60 dana.

Bilješka 54.

|  |  |  |  |  |
| --- | --- | --- | --- | --- |
| **Račun iz računskog plana** | **Opis stavke** | **Šifra** | **Iznos** | **Indeks (%)** |
|  | Stanje nedospjelih obveza na kraju izvještajnog razdoblja (šifre V010 + ND23 + ND24 + 'ND dio 25,26' + ND27) | V009 | 1.850.234,37 | - |

Nedospjele obveze u izvještajnom razdoblju 2025. veće su za 1.473.397,30 eura u odnosu na nedospjele obveze u istom izvještajnom razdoblju 2024. , a odnose se na obveze za financijsku imovinu po osnovu beskamatnog zajma Ministarstva financija RH te na obveze po osnovu dugoročnog kredita Privredne banke d. d za izgradnju groblja u mjestu Preko. Ostale nedospjele obveze odnose se na isplatu plaća za lipanj 2025., obveze za materijalne rashode i obveze za nabavu nefinancijske imovine koje dospijevaju na naplatu u srpnju 2025.

Bilješka 55.

**Unutargrupne transakcije koje su u izvještajima eliminirane**

**Šifra 671** - U procesu konsolidacije eliminirani su prihodi iskazani kod proračunskog korisnika na šifri 671 – Prihodi iz nadležnog proračuna za financiranje redovne djelatnosti proračunskih korisnika u ukupnom iznosu od 261.431,15 eura, a koji su se odnosili na doznačena sredstva za potrebe plaća, materijalnih troškova i ostalih usluga za redovito poslovanje u iznosu od 244.063,27 eura te na doznačena sredstva za fiskalnu održivost dječjeg vrtića u iznosu od 17.367,88 eura.

**Šifra 367** - U procesu konsolidacije eliminirani su rashodi iskazani kod proračuna na šifri 367 – Prijenosi proračunskim korisnicima iz nadležnog proračuna za financiranje redovne djelatnosti u ukupnom iznosu od 261.431,15 eura, a koji su se odnosili na doznačena sredstva za potrebe plaća, materijalnih troškova i ostalih usluga za redovito poslovanje u iznosu od 244.063,27 eura te na doznačena sredstva za fiskalnu održivost dječjeg vrtića u iznosu od 17.367,88 eura.

Bilješka 56.

**Manjak ili višak u poslovanju grupe i pregled strukture manjka/viška po proračunskim korisnicima**

Šifra Y005 - Rezultat poslovanja grupe (Općina Preko i Dječji vrtić Lastavica) u izvještajnom razdoblju 2025. je manjak prihoda i primitaka u iznosu od 290.593,24 eura. Manjak izvještajnog razdoblja proizlazi iz manjka primitaka od financijske imovine za pokriće izdataka po osnovu otplate ostatka glavnice i kamata dugogodišnjeg sudskog spora kod proračuna i manjka prihoda od prodaje nefinancijske imovine za nabavu nefinancijske imovine kod proračunskog korisnika. Šifra X006 - Iskazan je višak prihoda i primitaka u iznosu od 528.733,36 eura raspoloživ u slijedećem razdoblju kao financijska rezerva za pokriće nastalog manjka. Raspoloživ višak prihoda i primitaka nastao je u prethodnim godinama iz viška prihoda poslovanja.

KLASA: 400-04/25-01/07

URBROJ: 2198-13-02-1-25-1

U Preku, 21.07.2025. godine